Rosquilla

[thumb|Rosquillas na [Santuario da Nosa Señora do Corpiño|Romaría do Corpiño, en Lalín.]]
thumb|Rosquillas de masa.
[thumb|Rosquillas fritidas en [Asturias.]]

Unha **rosquilla** (diminutivo de rosca) é un doce de pequeno tamaño en forma de rosca pequena elaborado principalmente cunha masa de fariña, ovos e azucre, que se enforna ou frixe en aceite e vai cuberta de azucre derretido. Fanse con distintos tipos de masa, desde unhas masas máis ou menos esponxosas até masas de follado. 

Un rosquilleiro ou rosquilleira é a persoa que fai ou vende rosquillas.

## As rosquillas en Galicia 
A primeira mención das rosquillas nun texto en galego data de 1746, no escrito de Frei Martín Sarmiento *Coloquio de 24 gallegos rústicos*: 
* *...Era un raparigo vasalo e galego do conde, e que estaba servindo no eido; Dixo que os confites se daban por cestos, e que as rosquilliñas se daban a centos ; os biscoitos largos, brancos e amarelos, se daban por feixes e monllos enteiros; Dos ovos fiados con muitos nobelos andaban por ducias, seus pratos ben cheos; Uns bolos tan grandes como un pan de mesto, que eran de fariña de trigo escolleito, con leite amasados sen ningún formento, con ovos mexidos...*.

A primeira mención nun dicionario de lingua galega dunha rosquilla dáse en 1865, por Juan Manuel Pintos Villar, no seu *Vocabulario gallego-castellano*. Eladio Rodríguez describe en 1958 as rosquillas galegas, coma *masa doce e delicada, que se forma en figura de roscas pequenas. Son famosas e teñen grande aceptación as rosquillas de Ribadavia, o mesmo as duras de améndoa envoltas en azucre solidificado, ca as brandas de fariña triga e ovo batido, que se recobren cunha masa de azucre*.

As rosquillas son uns dos doces máis propios da gastronomía de Galicia. Véndense normalmente en postos ambulantes nas festas, feiras, romarías, partidos e outros acontecementos, onde o seu consumo é case de obriga. Noutrora vendidas nun vime, hoxe véndense en paquetes de plástico; os procesos son industriais pero aínda son artesáns. Hoxe en día son famosas as rosquillas *Ancla* de Ponteareas e *Cristaleiro* de Gondomar. As rosquillas tradicionais son as rosquillas brancas ou de masa, feitas a base de masa de galleta, secas, ideais para tomalas soas ou molladas no leite ou no café; as rosquillas de masa de follado, molladas e brandas, elaboradas con masa de follado seguindo un proceso artesanal, os melindres; e os *conguitos*, o pequeno círculo central que resulta do corte das rosquillas. Na casa pódense facer rosquillas fritidas.

## Noutros lugares 
En moitos países existen variedades de forma e sabor moi semellantes á tradicional rosquilla galega.

A rosquilla é un doce tamén moi típico español. Ao contrario que en Galicia, onde se comen en calquera festa, adóitase comer na Semana Santa. A súa orixe remóntase ao antigo Imperio romano, época na que a súa receita estendeuse a boa arte de Europa e da conca mediterránea.

O *dónut* (en inglés *doughnut* ou simplemente *donut*) é unha rosquilla esponxosa famosa pola gran difusión que souberon darlle os departamentos de mercadotecnia de certas marcas norteamericanas.

## Galería de imaxes 

File:Rosquillas-Emb.jpg|Rosquillas fritidas.
File:Donut - Madrid.JPG|*Dónut*.
Ficheiro:Tejas y rosquillas de Alcalá.jpg|Á dereita, rosquillas de Alcalá, unha variante de rosquillas listas.
Ficheiro:Rosquillas de Ledesma-2010.JPG|Rosquillas de Ledesma.
Ficheiro:CocinaPalentina-Ciegas 001.JPG|*Ciegas* de Palencia.
File:Rosquillas panaderas.jpg|Rosquillas panadeiras.
File:Reinosa 005 Rosquillas del Ebro.jpg|Rosquillas *del Ebro*.
File:Beignets ananas flambés.jpg|*Beignets* franceses de ananás flambeados.

## Notas 
## Véxase tamén 
### Outros artigos 
* Festa da rosquilla de Abades, en Silleda
* *Dónut*
* Roscón
* Chula
* Bagel
* Pestiño
* Bola de Berlín

### Ligazóns externas 
* Vídeo de rosquillas galegas na páxina web da RTVG